Verkefnið Útikennsla í túnfætinum í Langholtsskóla snýst um að efla útikennslu og nýta til þess nærumhverfi skólans . Aðaláhersla verkefnisins er að þjálfa nemendur í að njóta útiveru og bera umhyggju fyrir umhverfi sínu . Í Aðalnámskrá grunnskóla 2007 í náttúrufræði og umhverfismennt segir meðal annars að “ það að flytja kennslu að einhverju leyti út fyrir veggi skólans , auðgi og styrki allt nám ásamt því að vera hollt bæði fyrir líkama og sál ” . Nemandinn læri að útbúa sig fyrir útiveru . Nemandinn þjálfi félagsvitund sína með því að fara reglulega í heimsóknir á söfn , vinnustaði og menningarviðburði af ýmsum toga .